Jwale ha re nkeng Lengolo le hlokomedisang ka taba ena. E ne e se nakong ya Moshe eo Modimo A ileng a bontsha ka Kora ane a ema kgahlanong le moporofeta eo wa Modimo? O ne a phehisana le Moshe le tshenolo jwalo kaha Moshe a ne a e neilwe. O ile a hanana le tokelo ya Moshe. Mme batho morao mola, kamora ho utlwa Lentswe la nnete mme batseba hantle ka moporofeta wa nnete o ne a ile a hlahiswa ke Modimo, kere ho lona batho bao baile ba latela Korah le tseo a neng a dibolela. Korah ene ese moporofeta wa Lentswe empa batho ka dipalo-palo ka baetapelel ba bona ba ba latela. Hantle feela jwalo ka Baevangedi ba kajeno ka manamane a bona akgauta le mekgwa jwalo ka Kora. Ba bonahala bale batle ho batho jwalo ka Kora hantle. Bane ba nale madi diphatleng tsa bona, oli matsohong a bona le dibolo tsa mollo diplatefomong. Ba dumella baruti ba basadi, basadi ba kute moriri wa bona, baapare marikgwe a matelele le a makgutshwane, mme ka ho fetisa Lentswe la Modimo baiketsetsa mekgwa le ditlwaelo tsa bona. Ho bonahala peo baleng yona. Empa hase bohle batho ba ileng ba lahla Moshe le Lentswe la Modimo. Tjhe. Bakgethilweng baile ba sala le yena. Sona seo se ya etsahala kajeno. Bongata bosia Lentswe empa ba bang ba sala le lona. Empa hopola setshwantsho sa koro le lehola. Lehola lene le lokela hotlangwa mmoho le ho tjheswa. Maapostola a Kereke atlangwa mmoho le ka thata jwale, a emetse ho ka tjheswa ka mollo wa kahlolo ya Modimo. Empa koro e tlamellwa mmoho bakeng sa Morena.